CELEX: 52012PC0289
Language: mt
Date: 2012-06-14
Title: Proposta għal DEĊIŻJONI TAL-KUNSILL li testendi l-perjodu ta' applikazzjoni tal-miżuri xierqa fid-Deċiżjoni 2011/492/UE dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta' Cotonou u li temenda dik id-Deċiżjoni

|
			
		
		
		52012PC0289
		
			Proposta għal DEĊIŻJONI TAL-KUNSILL li testendi l-perjodu ta' applikazzjoni tal-miżuri xierqa fid-Deċiżjoni 2011/492/UE dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta' Cotonou u li temenda dik id-Deċiżjoni /* COM/2012/0289 final - 2012/0152 (NLE) */
			
				
		
		
			
			   	MEMORANDUM TA’ SPJEGAZZJONI
Fil-31 ta’ Jannar 2011 l-Unjoni
Ewropea ddeċidiet li tibda konsultazzjonijiet mar-Repubblika tal-Ginea
Bissaw skont l-Artikolu 96 tal-Ftehim rivedut ta’ Cotonou. Din
id-deċiżjoni ttieħdet wara avvenimenti li seħħew
fl-1 ta’ April 2010. Dakinhar, fuq l-ordinijiet tal-Viċi
Kmandant tal-Forzi Armati, il-Ġeneral Antonio Indjai, grupp ta’ militari
xewwiexa arrestaw il-Kmandant, l-Ammiral José Zamora Induta, kif ukoll il-Prim
Ministru tal-Ginea Bissaw, Mr. Gomes Junior. Wara r-ribelljoni ,
il-Ġeneral Indjai impona ruħu de facto bħala Kmandant qabel ma
nħatar uffiċjalment fil-25 ta' Ġunju 2010
b'digriet tal-President, Mr Bacai Sanha, fuq proposta tal-gvern.
Il-ħatra tal-Ammiral Bubo Na Tchuto
bħala l-Kmandant tal-Marina, fit-8 ta’ Ottubru 2010, kienet
pass lura għall-governanza tajba fil-Ginea Bissaw. Rear Admiral Na Tchuto
kellu rwol ta’ destabilizzatur fis-segwitu ta wara r-ribelljoni
tal-1 ta’ April u huwa suġġett għal sanzjonijiet
imposti minn imsieħba internazzjonali minħabba l-involviment
suspettat tiegħu f'attivitajiet illegali.
L-Unjoni Ewropea tqis li r-ribelljoni
tal-1 ta’ April 2010 u l-ħatra ulterjuri tal-istigaturi
ewlenin tagħha f’pożizzjonijiet għolja fil-ġerarkija
militari huma vjolazzjoni partikolarment gravi u ovvja tal-elementi essenzjali
msemmija fl-Artikolu 9 tal-Ftehim ta’ Cotonou (ir-rispett
tal-prinċipji demokratiċi) u każ ta’ urġenza partikolari,
b’mod konformi mal-paragrafu 2(b) tal-Artikolu 96. Għalhekk
fit-2 ta' Frar 2011 intbagħtet ittra lill-awtoritajiet tal-Ginea
Bissaw fejn kienu mistiedna għall-konsultazzjonijiet.
Il-laqgħa tal-ftuħ
tal-konsultazzjonijiet saret fi Brussell fid-29 ta' Marzu 2011. 
Matul
il-laqgħa msemmija hawn fuq, il-parteċipanti ġew infurmati dwar
il-proposti li għamlet il-parti tal-Ginea Bissaw biex tiġi
żgurata progressivament is-supremazija tal-awtorità ċivili, it-titjib
tal-governanza demokratika, il-garanzija tar-rispett tal-ordni kostituzzjonali
u l-Istat tad-Dritt kif ukoll għall-ġlieda kontra l-impunità u
l-kriminalità organizzata.
L-impenji li
ttieħdu mill-parti tal-Ginea Bissaw jinkludu b'mod partikolari:
·                        
it-twettiq u l-konklużjoni ta’ inkjesti u
proċeduri ġudizzjarji li jkunu kompletament indipendenti u li jsiru
f'kundizzjonijiet materjali u ta' sigurtà xierqa, rigward l-assassinji li saru
f’Marzu u f'Ġunju 2009;
·                        
l-implimentazzjoni effettiva tar-riforma tas-settur
tas-sigurtà, abbażi tal-istrateġija approvata mill-parlament
nazzjonali u l-pakkett leġiżlattiv imħejji bl-appoġġ
tal-missjoni PSDK tal-Unjoni Ewropea;
·                        
it-tiġdid tal-ġerarkija militari, biex
jiġi żgurat li min jinħatar f'karigi għolja ta’ kmand ikunu
persuni mhux involuti f’imġiba antikostituzzjonali, illegali jew f’atti
ta’ vjolenza, skont il-konklużjonijiet u r-rakkomandazzjonijiet tal-pjan
ta’ riforma tal-ECOWAS għas-settur tas-sigurtà;
·                        
l-approvazzjoni u l-iffaċilitar ta’ missjoni
ta’ esperti bħala appoġġ għar-riforma tas-settur
tas-sigurtà u l-protezzjoni ta’ personalitajiet politiċi, li għandha
ssir bl-għajnuna tal-ECOWAS, tas-CPLP u/jew imsieħba oħra;
·                        
it-tħejjija, l-adozzjoni u l-implimentazzjoni
effettiva tal-pjanijiet operazzjonali nazzjonali għall-implimentazzjoni
tar-riforma tas-settur tas-sigurtà u għall-ġlieda kontra t-traffikar
tad-drogi;
·                        
it-titjib tal-ġestjoni amministrattiva u
finanzjarja tal-impjegati ċivili u militari kif ukoll miżuri
għall-ġlieda kontra l-ħasil tal-flus.
L-Unjoni Ewropea
ħadet nota ta’ dawn l-impenji fil-konklużjonijiet
tal-konsultazzjonijiet tagħha. Hija ħeġġet
lir-rappreżentanti tar-Repubblika tal-Ginea Bissaw biex iniedu l-inkjesti
u l-proċeduri ġudizzjarji relatati mal-avvenimenti
tal-1 ta’ April 2010, sabiex tissaħħaħ
il-ġlieda kontra l-impunità, u biex jiġi propost kalendarju iktar
dettaljat għall-implimentazzjoni tal-impenji, skont l-iskadenzi stabbiliti
fil-pjan direzzjonali tal-ECOWAS.
Fit-18 ta' Lulju 2011, permezz
tad-Deċiżjoni tal-Kunsill 2011/492/UE, l-Unjoni Ewropea
ddeċidiet li taddotta l-miżuri xierqa għall-prestazzjoni ta'
dawn l-impriżi, inkluż skema ta' impenji reċiproċi biex
gradwalment il-koperazzjoni tal-UE terġa' taqbad.
Missjoni ta' segwitu tal-Artikolu 96
seħħet fil-Bissaw bejn it-18 u l-20 ta' Jannar, 2012. Ir-rapport
tal-missjoni jiġbed l-attenzjoni għall-grad insuffiċjenti ta'
implimentazzjoni tal-ewwel grupp ta' impenji indikat fid-Deċiżjoni
tal-Kunsill 2011/492/UE u, b'konsegwenza ta' dan, l-impossibbiltà li jkunu
żblukkati l-programmi ta' korrispondenti ta' koperazzjoni. Ir-rapport kien
endorsjat mill-Grupp ta' Ħidma dwar L-Afrika tal-Kunsill
fil-15 ta' Frar 2012. 
Fit-12 ta' April, seħħ
kolp ta' stat minn elementi tal-forzi armati wara l-ewwel fażi
tal-elezzjonijiet presidenzjali, li kienu qed isiru minħabba l-mewt ta'
President Bacai Sanha f'Jannar; l-Aġent President u l-Prim Ministru kienu
arrestati. 
Minn dakinhar l-ECOWAS beda jagħmilha ta'
medjatur biex jiffaċilita s-sejbien ta' soluzzjoni li twassal biex
mill-ġdid ikun hemm ordni demokratika fil-Ginea Bissaw.
Il-Kummissjoni tikkunsidra li huwa importanti
li d-Deċiżjoni tal-Kunsill 2011/492/UE ma titħalliex
tiskadi minħabba li tipprovdi qafas fundamentali gaħll-promozzjoni
tal-istabbiltà demokratika fil-Ginea Bissaw. Għaldaqstant huwa propost li
d-data ta' skadenza tkun estiża sad-19 ta' Lulju 2013. 
Il-kontenut l-ieħor
tad-Deċiżjoni (i.e. il-kundizzjonalitajiet iddettaljati u r-risponsi
tal-UE) jistgħu jeħtieġu xi adattamenti hekk kif is-sitwazzjoni
politika tinbidel, iżda f'dan l-istadju mhux possibbli li jkun previst kif
jistgħu jevolvu l-affarijiet b'reqqa suffiċjenti.
Konklużjoni
Fid-dawl ta’ dan kollu, il-Kunsill qed
jintalab jadotta l-abbozz ta’ proposta mehmuż għal
Deċiżjoni tal-Kunsill li testendi l-perjodu ta’ applikazzjoni
tal-miżuri xierqa rigward il-Ginea Bissaw.
2012/0152 (NLE)
Proposta għal
DEĊIŻJONI TAL-KUNSILL
li testendi l-perjodu ta' applikazzjoni
tal-miżuri xierqa fid-Deċiżjoni 2011/492/UE dwar
il-konklużjoni tal-proċedura ta’ konsultazzjoni mar-Repubblika
tal-Ginea Bissaw skont l-Artikolu 96 tal-Ftehim ta' Cotonou u li temenda
dik id-Deċiżjoni
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra l-Ftehim ta’ Sħubija
bejn il-membri tal-Grupp ta’ Stati Afrikani, tal-Karibew u tal-Paċifiku,
min-naħa waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Cotonou fit-23 ta’ Ġunju 2000[1] (minn hawn 'il quddiem
imsejjaħ il'Ftehim ta' Cotonou'), kif rivedut f’Ouagadougou, il-Burkina
Faso, fit-22 ta’ Ġunju 2010[2],
u partikolarment l-Artikolu 96 tiegħu,
Waqt li kkunsidra l-ftehim intern dwar
il-miżuri li għandhom jittieħdu u l-proċeduri li
għandhom ikunu segwiti għall-applikazzjoni tal-Ftehim ta’
Sħubija tal-AKP-KE[3],
u b'mod speċjali l-Artikolu 3 tiegħu,
Waqt li kkunsidraw il-proposta
mill-Kummissjoni,
Billi:
(1)       Bid-Deċiżjoni
tal-Kunsill, il-konsultazzjonijiet mar-Repubblika tal-Ginea Bissaw skont
l-Artikolu 96 tal-Ftehim ta’ Cotonou ngħalqu u ttieħdu
miżuri xierqa, kif speċifikat fl-anness ma' dik
id-Deċiżjoni.
(2)                   L-elementi
essenzjali ċitati fl-Artikolu 9 tal-Ftehim ta' Cotonou għadhom
qed jinkisru u l-kundizzjonijiet attwali fil-Ginea Bissaw ma jiżgurawx
ir-rispett tad-dritijiet umani, il-prinċipji demokratiċi u l-istat
tad-dritt.
(3)       Għaldaqstant
id-Deċiżjoni 2011/492/UE għandha tkun emendata biex
testendi l-perjodu tal-applikazzjoni tal-miżuri xierqa.
ADOTTA DIN ID-DEĊIŻJONI:
Artikolu 1
Id-Deċiżjoni 2011/492/UE hija b’dan
emendata kif ġej:
Fl-Artikolu 3, it-tieni subparagrafu huwa
sostitwit b’dan li ġej: 
“Għandha tiskadi
fid-19 ta’ Lulju 2013.”
Artikolu 2
L-ittra annessa mad–deċiżjoni
preżenti għandha tintbagħat lill-awtoritajiet tal-Ginea Bissaw.
Artikolu 3
Din id-Deċiżjoni għandha
tidħol fis-seħħ fid-data tal-adozzjoni tagħha. 
Magħmul fi Brussell,
Għall-Kunsill                                                 
Il-President                                                    
ANNESS

L-Eċċellenza Tiegħu l-President
tar-Repubblika ta' Ginea-Bissau,
L-Onorevoli Prim Ministru tar-Repubblika ta'
Ginea Bissaw, 
Sinjuri,
Wara konsultazzjonijiet li saru fi Brussell
fid-29 ta' Marzu 2011 fil-qafas tal-Artikolu 96 tal-Ftehim
ta' Sħubija AKP-KE, l-Unjoni Ewropea fit-18 ta' Lulju 2011
iddeċidiet, permezz tad-Deċiżjoni tal-Kunsill 2011/492/UE li
tadotta miżuri xierqa, inkluż skema ta' impenji reċiproċi
biex gradwalment terġa' tibda l-koperazzjoni tal-UE.
Tnax-il xahar wara l-adozzjoni
tad-deċiżjoni msemmija hawn fuq, l-Unjoni Ewropea tikkunsidra li ma
sar l-ebda progress insifikanti u għaldaqstant tiddeċiedi li testendi
l-perjodu tal-applikazzjoni tad-Deċiżjoni tagħha 2011/492/UE
sad-19 ta' Lulju 2013.
L-Unjoni Ewropea xtaqet għal darba
oħra tenfasizza l-importanza li hi tagħti lill-koperazzjoni futura
mal-Ginea Bissaw u tikkonferma r-rieda tagħha li tkompli bid-djalogu u li
fil-futur qrib tagħmel progress lejn sitwazzjoni fejn terġa′
ssir possibbli koperazzjoni sħiħa.
Għoddni dejjem tiegħek,
 Għall-Kunsill || Għall-Kummissjoni 
 C. Ashton President || A. PIEBALGS Kummissarju 
[1]               ĠU L 317, 15.12.2000, p. 3.
[2]               ĠU L 287, 4.11.2010, p.3
[3]               ĠU L 317, 15.12.2000, p.376, emendat mill-ĠU L
247, 09.09.2006, p.48